Obama's sluit boekooreenkoms | Maroela Media
Baracke n Michelle Obama. Foto: AP Photo/Pablo Martinez Monsivais, File
Die uitgewer Penguin Random House het aangekondig dat hy 'n ooreenkoms met oudpres. Barack Obama van die VSA en sy vrou, Michelle, aangegaan het.
"Penguin Random House sal in die toekoms boeke deur die Obama's uitgee," het die uitgewer in 'n verklaring gesê.
Die uitvoerende hoof van Penguin, Markus Dohle, sê die maatskappy het wêreldwyd regte gekoop om twee boeke van die Obama's te publiseer. Die woordvoerder van Penguin wou nie bevestig of die boeke memoires gaan wees nie.
Die finansiële skikking tussen die uitgewer en die Obama's is nie bekendgemaak nie, maar kenners in die uitgewersbedryf reken dat meer as $60 miljoen (net minder as R800 miljoen) beloop. Dit is 'n rekordbedrag vir boeke wat deur presidente geskryf is.
Die Obama's wil graag 'n gedeelte van die bedrag aan liefdadigheidsorganisasies, insluitend die Obama-stigting, skenk.
Sal beslis fiksie wees… post-waarhede en verdigsels. Wat van 'n film oor die man wat lande met die grond gelyk gemaak het en volke oor die aarde verstrooi het… en beslis nie gou gaan ophou om moeilikheid in die wereld te saai nie.